钦定古今图书集成/理学汇编/文学典/第090卷 > 朱公迁
## 钦定古今图书集成/理学汇编/文学典/第090卷 > 朱公迁

按《江西通志》：“公迁，字克升，乐平人。至正初，征至京师，
授翰林直学士院。劝帝亲贤远佞，修德恤民诸事。当
国者恶其切直，章七上，乃出为金华学正。于经传百
家之书，礼乐律历制度名物之数，无不贯通悉究，用
力于圣贤之道，以正心诚意为学，真知实践为功。天
性仁孝，勤于著述，而又善于训迪。从学者常数百人”，
学士黄溍最少许可。一见公迁，特加敬爱，称其道德
文章，卓然名世。所著见《言行志》《大全》《性理》诸书。